Spis č.: MK/A/2022/16264
VÝZVA

na predkladanie ponúk v rámci postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 2/2022 pre zákazku s nízkou hodnotou

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	Ing. Jaroslav Polaček
Sídlo: 		Trieda SNP 48/A, 040 01 Košice			
	
Komunikácia: prostredníctvom systému JOSEPHINE1)
O vysvetlenie výzvy a príloh k nej je potrebné požiadať čo najskôr pred termínom stanoveným na predkladanie ponúk .

2.	Názov predmetu zákazky:
Elektronická úradná tabuľa
Zákazka  je na: dodanie tovaru 

3.	Stručný opis predmetu zákazky: 
Interaktívny exteriérový LCD panel zobrazujúci digitálne informácie, multimédia a dynamický obsah.
Má obsahovať inteligentný softvér, ktorý bude zobrazovať prezentácie, multimediálny obsah a obsah len vybratých webových stránok bez možnosti prechodu do iných častí webu.
Požadujeme vzdialené ovládanie v rámci pripojenia zariadenia do LAN siete.

4.	CPV Kód: 48813100-1, Tabule pre elektronické prehľady správ

5.	Predpokladaná hodnota zákazky (bez DPH): 27 019, 00 €

6.	Základné zmluvné podmienky: 
-	Miesto dodania tovaru : Magistrát mesta Košice, Trieda SNP 48/A, 040 11 Košice
-	Lehota na dodanie  predmetu zákazky: do 30 dni od uplatnenia objednávky 
-	Splatnosť faktúr: 30 dní

7.	Lehota na predkladanie ponúk vrátane dokladov, ak sú požadované (je uvedená v systéme JOSEPHINE):

8.	Predkladanie ponuky a dokladov na preukázanie splnenia podmienok účasti
Ponuku s dokladmi k ponuke a s dokladmi preukazujúcimi splnenie podmienok účasti je potrebné predložiť v príslušnom elektronickom systéme na komunikáciu vo verejnom obstarávaní. Ponuku s dokladmi a doklady na preukázanie splnenia podmienok účasti sa predkladajú v slovenskom jazyku a môžu byť predkladané aj v českom jazyku. Ponuka musí byť predložená na celý predmet zákazky. Ponuka s dokladmi a doklady preukazujúce splnenie podmienok účasti zaslané po termíne na predkladanie ponúk, v inom jazyku alebo inak ako v elektronickom systéme na to stanovenom, nebudú brané do úvahy a nebudú vyhodnocované. 

9.	Podmienky účasti a doklady preukazujúce ich splnenie sú nasledovné:
Podmienky účasti:
1.	Uchádzač musí byť oprávnený dodávať požadovaný tovar,
2.	Uchádzač nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
3.	U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) zákona.
 
Na preukázanie splnenia podmienok účasti je potrebné k jednotlivým bodom podmienok účasti predložiť nasledovné doklady:
1.	Uchádzač kópiu oprávnenia na dodanie tovaru, ktorá zodpovedá predmetu zákazky nepredkladá a to z dôvodu, že verejný obstarávateľ má prístup do informačných systémov verejnej správy alebo ho overí na Úrade pre verejné obstarávanie, ak je uchádzač zapísaný v Zozname hospodárskych subjektov. Ak by uchádzač nebol zapísaný v zozname hospodárskych subjektov alebo ak by vyhľadávanie v príslušných informačných systémoch verejnej správy nebolo dlhšie možné, v takom prípade bude uchádzač požiadaný o doplnenie daného dokladu.
2.	Podpísané čestné vyhlásenie o tom, že uchádzač nemá zákaz účasti vo verejnom obstarávaní.

10.	Hodnotenie podmienok účasti
Podmienky účasti sa budú hodnotiť podľa podmienok stanovených v tejto výzve. Ak z dokladov nebude možné jednoznačne vyhodnotiť splnenie podmienok účasti, bude uchádzač požiadaný o vysvetlenie alebo doplnenie už predloženého dokladu na danú podmienku s primeranou lehotou na vysvetlenie alebo doplnenie, minimálne však 1 pracovný deň. Ak uchádzač nepredloží doklad na požadovanú podmienku účasti alebo ak uchádzač nepredloží vysvetlenie v stanovenom termíne, alebo nebude spĺňať niektorú z podmienok účasti, ponuka takéhoto uchádzača nebude vyhodnocovaná. 

11.	Stanovenie ceny
Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve resp. podľa príloh výzvy. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

12.	Pokyny na zostavenie ponuky.
Ponuku je potrebné predložiť podľa požiadaviek verejného obstarávateľa na základe tejto výzvy a príloh k nej. Ponuka má obsahovať:
-	návrh na plnenie kritéria
-	vlastný návrh na plnenie predmetu zákazky

13.	Kritériá na hodnotenie ponúk je:  Cena 
Spôsob hodnotenia kritéria je nasledovný:  Úspešným uchádzačom bude ten, kto splní podmienky účasti a požiadavky na predmet zákazky a zároveň bude mať najnižšiu prijateľnú cenu za celý predmet zákazky.

14.	Hodnotenie ponúk
Ak z predloženej ponuky nebude zrejmé, či navrhovaná ponuka spĺňa požiadavky na predmet zákazky podľa výzvy a príloh k nej, vyzve uchádzača na vysvetlenie ponuky. Uchádzač bude vyzvaný na vysvetlenie aj v prípade podozrenia na neobvykle nízku ponuku (cenu). Lehota na vysvetlenie ponuky má byť primeraná, najmenej však jeden pracovný deň. Ak uchádzač nebude spĺňať požiadavky na predmet zákazky, nebude jeho ponuka hodnotená.
a)	Vyhodnocovanie bez použitia elektronickej aukcie
-	Verejný obstarávateľ bude vyhodnocovať ponuky najprv podľa kritérií a zostaví sa predbežné poradie. Vyhodnocovať podmienky účasti a predmet zákazky sa bude iba u uchádzača, ktorého ponuka sa umiestnila na prvom mieste v predbežnom poradí. Ak hodnotený uchádzač nebude spĺňať podmienky účasti alebo jeho ponuka nebude spĺňať požiadavky na predmet zákazky, budú vyhodnocované podmienky účasti a požiadavky na predmet zákazky u ďalšieho uchádzača, ktorého ponuka sa umiestnila ako ďalšia v predbežnom poradí.
-	Úspešným uchádzačom bude ten, kto sa umiestni na prvom mieste v konečnom poradí.

15.	Informácia o výsledku
Všetkým uchádzačom, ktorí predložili ponuky v stanovenom termíne sa oznámi výsledok vyhodnotenia ponúk. Uchádzačovi, u ktorého sa ponuka nevyhodnocovala sa oznámi, z akých dôvodov jeho ponuka nebola hodnotená, neúspešnému uchádzačovi sa oznámi, z akých dôvodov je neúspešný, a úspešnému uchádzačovi sa oznámi že uspel. 
Informácia o výsledku bude zverejnená aj v elektronickom  systéme na komunikáciu vo verejnom obstarávaní po vyhodnotení ponúk.

16.	Prijatie ponuky:
U úspešného uchádzača bude uplatnená objednávka. 

17.	Verejný obstarávateľ môže odmietnuť uplatniť objednávku s uchádzačom, u ktorého na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač uzavrel s iným hospodárskym subjektom dohodu narušujúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom a daným hospodárskym subjektom.

       Mgr. Marcel Čop v.r.
...................................................
								Riaditeľ Magistrátu mesta Košice

Prílohy: 
1.	Podrobný opis predmetu zákazky
2.	Vzor - Ponuka uchádzača
3.	Vzor - Čestné vyhlásenie, že uchádzač nemá zákaz účasti vo verejnom obstarávaní